১৬৪৫সালে জার্মানির খ্রিস্টান পন্ডিত এথানাসিয়াস কির্চার এর বই "আর্স ম্যাগনা লুসিস এট আমব্রে" এর প্রথম সংস্করণে তার আবিষ্কার "আবৃত দর্পণ" এর বর্ণনা ছিলঃ এটি মূলত প্রাচীন প্রক্ষেপণ পদ্ধতি যেটিতে রয়েছে একটি ফোকাস লেন্স এবং একটি অবতল দর্পণে বর্ণ ও ছবি অঙ্কিত থাকে যা সূর্যের আলো প্রতিফলিত করে, এটির মূল লক্ষ্য ছিল অধিক দূরত্বে যোগাযোগ করা। তিনি অধিক দূরত্বে আকার বাড়ানোর ও স্পষ্টতা হ্রাস পাওয়ার মধ্যে সীমাবদ্ধতা লক্ষ্য করেন এবং আশা প্রকাশ করেন যে কেউ হয়তো এটি উন্নত করার কোন পদ্ধতি বের করবে। কিরচারও দর্পণ পৃষ্ঠ হতে জীবন্ত মাছি ও ছায়ার পুতুল প্রক্ষেপ করার পরামর্শ দেন। এই বইটি অনেক পন্ডিতকে প্রভাবিত ও অনুপ্রাণীত করে, যেমন ক্রিশ্চিয়ান হায়গেন যিনি জাদুর লন্ঠন আবিষ্কার করেছিলেন। অনেক সময় কিরচারকে জাদুর লন্ঠনের আবিষ্কারক হিসেবে কৃতিত্ব দেওয়া হয়, যদিও তার বই "আর্স ম্যাগনা লুসিস এট আমব্রে"এর ১৬৭১ সালের সংস্করণে কিরচার নিজেই ডেনমার্কের গণিতবিদ থমাস রাসমুসেন ওয়ালগেনস্টেনকে জাদুর লন্ঠনের জন্য কৃতিত্ব দেন, যেটিকে কিরচার তার নিজের প্রক্ষেপণ পদ্ধতির অধিকতর সম্প্রসারণ হিসেবে দেখেছিলেন।

যদিও এথানাসিয়াস কির্চার আবৃত দর্পণকে নিজের আবিষ্কার বলে দাবি করেন এবং লেখেন যে তিনি এই বিষয়ে কোন কিছু পড়েননি, এটা মনে করা হয় যে রামব্রেন্ট এর ১৬৩৫ সালের অঙ্কন বেলসাজ্জারস ফিস্ট আবৃত দর্পণ প্রেক্ষণের উল্ল্যেখ করে যেটিতে ঈশ্বরের হাত একটি নোংরা দর্পণের পৃষ্ঠে হিব্রু বর্ণ লিখছিল।

১৬৫৪ সালে ইতালির খ্রিস্টান ধর্মপ্রচারক মার্টিনো মার্টিনি এর চীন থেকে বেলজিয়াম পর্যন্ত সফরকে প্রদর্শন করার জন্য বেলজিয় খ্রিস্টান গণিতবিদ আন্দ্রে ট্যাকুয়েত কির্চারের পদ্ধতি ব্যবহার করেছিলেন। অনেক সময় বলা হতো যে মার্টিনি ইউরোপজুড়ে বক্তব্য দেওয়ার জন্য জাদুর লন্ঠন ব্যবহার করতেন যেটি হয়তো তিনি চীন থেকে আমদানি করেছিলেন, কিন্তু কির্চারের পদ্ধতি ব্যবহার ব্যতীত অন্য কোনকিছুর প্রমাণ নেই।

২০ শতক থেকে বর্তমান পর্যন্ত
১০০০ থেকে ১৫০০ পর্যন্ত
চলন্ত ঘোড়ার বাতি
আবৃত দর্পণ